Straks etter istiden sto havet om lag 150 meter høyere enn Notodden. Havet strakte seg som en lang fjordarm innover i landet forbi Heddalsvatnet og helt til Hjartdal. De første menneskene som bosatte seg i indre Telemark reiste trolig med båt langs Heddalsvatnet mens det fortsatt var saltvann og en del av havet. Landhevingen har senere skilt Heddalsvatnet fra havet. I neolittisk tid var Heddalsvatnet fortsatt forbundet med havet, og ble på grunn av landheving skilt fra havet omkring midten av eldre bronsealder.